སྐུ་ཞབས་ཀྲང་པོ་ཧྲུའུ་ཡི་བསམ་པར་བོད་ཀྱི་གནད་དོན་ནི་བོད་རྒྱ་གཉིས་ཀྱིས་པེ་ཅིན་དང་ལྷ་སའི་འབྲེལ་བར་གོ་བ་ལེན་སྟངས་ཐ་དད་ཡིན་པས་རེད་ཟེར།ཡིན་ཡང་།སྐུ་ཞབས་ཀྲང་གིས་གོ་བ་ལེན་སྟངས་ཀྱིས་དོན་དངོས་ཀྱི་ཚབ་བྱེད་མི་རུང་།གོ་བ་ལེན་སྟངས་ནི་འགྱུར་བ་བཏང་ཆོག་པ་ཞིག་ཡིན་མོད།ཡིན་ཡང་རྒྱ་ནག་གི་༡༩༤༩སྔོན་ལ་ནམ་ཡང་བོད་ལ་དབང་བསྒྱུར་བྱས་མེད།བོད་མིས་རྒྱ་ནག་རྒྱལ་ཁབ་ངོས་ལེན་གནང་གི་མེད་པའི་དོན་དངོས་འདི་འགྱུར་བ་གཏོང་ཐབས་བྲལ།གལ་ཏེ་ང་ཚོས་གོ་བ་ལེན་པར་ངེས་པར་དུ་དོན་དངོས་གཞིར་བཞག་པ་ཞིག་ཡིན་དགོས།དོན་དངོས་གཞི་བཞག་ནས་གོ་བ་བླངས་པ་ཡིན་ན་ད་གཟོད་དོན་དངོས་ཀྱི་ངོ་བོ་དང་ཧ་ཅང་ཉེ་བ་ཁས་ལེན་བྱས་ན།རྒྱ་ནག་གི་དམངས་གཙོ་བསྒྱུར་བཅོས་ཁྲོད་ཀྱི་བོད་དོན་ནང་དུ་འཆད་འགྲེལ་གནང་པའི་བོད་རྒྱ་ནག་གི་མངའ་འོག་ཡིན་པའི་ལོ་རྒྱུས་ནི་དོན་དངོས་མིན་པ་གཞིར་བཞག་ནས་གོ་བ་བླངས་པའི་རྣམ་པ་རྫུན་མ་ཡིན།དེ་ནི་དོན་དངོས་ཀྱི་ངོ་བོ་ལ་ཁྱད་གསོད་བྱས་པ་ཡིན།